U 19 sati zatvorena su birališta u Hrvatskoj u drugom krugu predsjedničkih izbora. Birači su danas birali između Ive Josipovića i Kolinde Grabar Kitarović.

Rezultati DIP-a u 5.00 sati: Ivo Josipović dobio je 49,26 posto (1,082.430 glasova), a Kolinda Grabar Kitarović 50,74 posto (1,114.865 glasova).

Prema rezultatu izlazne ankete za Novu TV, RTL i HRT, Kolinda Grabar Kitarović dobila je 51,20 posto, a Ivo Josipović 48,80 posto.

Drugi krug izbora obilježila je velika izlaznost birača. DIP je izvijestio da je do 11.30 sati glasovalo 21,92 posto birača, odnosno njih 778.175. U prvom krugu do 11.30 sati odazvalo se 13,19 posto, odnosno 452.350 birača, a u drugom krugu izbora 2010. godine do 11 sati odazvalo se 12,62 posto, odnosno 491.255 birača.

Do 16.30 sati na birališta je izašlo 48,23 posto birača, što je za čak 11,87 posto više nego u prvom krugu predsjedničkih izbora. Ukupno je u Hrvatskoj glasovalo 1,707.976 birača.

Prema podacima od 5.00 sati, glasovanju je pristupilo 2,258.801 (59,06 posto), a prema glasačkim listićima glasovalo je 2,258.023 birača (59,04 posto).

>>Odaziv do 16.30 sati 48,23 posto! Glasovalo je 1.707.976 birača

>>U Mostaru bilo i verbalnih sukoba, intervenirali specijalci